**ОТЧЕТЕН ДОКЛАД ЗА ДЕЙНОСТТА НА НАРОДНО ЧИТАЛИЩЕ „ХРИСТО БОТЕВ-1884” С.МИРКОВО ЗА 2018 ГОДИНА**

**Уважаеми дами и господа членове на Народно читалище „Христо Ботев-1884” с.Мирково.Читалищното настоятелство ще спази чл.14, ал.1 т.8 от Закона за народните читалища, който казва, че до 31 март всяка година трябва да се приеме годишният отчет на читалището за предходната година.Основната дейност на читалището е уреждане и поддържане на библиотеката, читалнята, предоставяне на компютърни и интернет услуги, развиване и подпомагане на любителското художествено творчество, организиране на празненства, концерти и чествания, участия във фестивали и различни празници от местен, регионален, областен, национален и международен характер.**

**На 17 март 2018 година беше проведено Годишно отчетно събрание , като читалищното настоятелство се отчете пред Общото събрание, като представи както доклад за дейността на читалището за 2017г., така и доклад за приходите и разходите за 2017г.Общото събрание прие Плана за културно просветната работа на читалището за 2018г.,както и бюджета приет от Общински съвет Мирково. В срок до месец март 2018 година настоятелството представи пред кмета и общинският съвет както отчет за дейността си за 2017година, така и отчет за финансовото състояние на читалището приет от общото събрание за 2017година.**

**Ежемесечно до десето число на месеца читалището изготвя и представя на кмета финансов отчет за изразходваните средства дадени на читалището от общинската и държавна субсидия.До края на всеки месец читалището подава заявка за необходимите средства от общинска субсидия.Читалищното настоятелство на свое заседание проведено на 15.12.2017г. с Протокол №14 изготви проекто - бюджет за 2018година в размер на 42233.12 лева.Този бюджет беше формиран на база приетият План за културната дейност на читалището за 2018година и разходите за издръжка и нормалното функциониране на читалището.Но на читалище Мирково при разпределението на бюджетните средства между читалищата ни бяха отпуснати средства в размер на 15 000.00 лева.Тези средства са в троен размер по-малко от исканите и този факт възпрепятства нормалната работа на читалищните колективи и техните изяви, както и плащането на сметки по издръжката на читалището.Няколко пъти на читалището беше преустановявано ел.захранването и това наложи репетициите да се провеждат на студено, служителите да работят на студено, не се изплащаха хонорарите на ръководителите на време.Член 26а,ал.3 от Закона за народните читалища казва, че годишната програмата за развитие на читалищната дейност се изпълнява от читалищата въз основа на финансово обезпечени договори, сключени с кмета на общината.До този момент, такива договори не са подписвани.Това е възпрепятствало изпълнението на програмата приета от общото събрание за дейности и мероприятия, но въпреки всичко правилната политика на читалищното настоятелство доведе до успешна и ползотворна година в развитието на читалището като институция.**

**Правилникът за вътрешният трудов ред е спазван стриктно, досиетата се поддържаха в изряден вид, редовно се водеше книгата за инструктаж по безопасност и здраве при работа.Протоколната книга с всички протоколи и решения на читалищното настоятелство се водеше, като всеки член на настоятелството поименно срещу подпис изразяваше своето мнение при взимане на решения. През изтеклият период читалищното настоятелство е провело 9 заседания, на които е разглеждало текущи въпроси и е взимало решения свързани с дейността на читалището и ефективното използване на малкото отпуснати средства от общината,работата на щатният персонал, работата на ръководителите,работата на библиотеката, приемане на нови членове и много други организационни задачи. Искам да изкажа моята благодарност от ефективната работа на настоятелството, тяхното отговорно отношение, техните разумни решения и за това, че всичките те са активни участници в повече от един самодеен колектив.Връзка се поддържаше и с тримата членове на проверителната комисия, които също се отзоваваха на време и също са участници в съставите на читалището.**

**Заповедната книга, книгата за входящата и изходяща кореспонденция се водеха редовно от секретаря на читалището.Членската книга също се водеше редовно, като за членският внос внасян от членовете на читалището се издаваха, както квитанции, така и касов бон. По Устав приет от Общото събрание до края на месец юни всеки член на читалището трябва да внесе сума от 5.00 лева членски внос.През 2018 година 54 члена са спазили устава на читалището, като са си внесли определената за членски внос сума.Само трима члена не са платили членският си внос за 2018г. През 2018 година за членове на читалището са приети 6 члена.Или общо действителните членове на читалището за 2018 година са 60.Води се стриктно и книга за даренията.Инвентара на читалището се съхранява и е в изряден вид.Искам да поздравя секретаря Спас Шутов, на който се дължи поддържането както на документацията на читалището, така и на хигиената и реда в читалищната сграда.Той е педант в това отношение, както и в организирането на репетиции и концерти. Той е и касиер на читалището и стриктно води касовата книга и отчетите.За поддръжка на сайта на читалището Спас Шутов дава постоянна информация на фирмата изготвила сайта и по този начин се популяризира дейността на читалището.**

**От 22.01.2018 година на читалището бе възложена проверка от органите на НАП гр.София.На 27.10.2018г. на читалището беше предоставен ревизионен акт за извършената проверка. Проверката обхващаше целият документооборот от 01.01.2013 г. да 31.12.2017 година.При така направената проверка органите на НАП излизат с решение , че не са констатирани нарушения.**

**На 30.08.2018г. в читалището постъпи постановление от районна прокуратура гр.Пирдоп, която извърши проверка на читалището и то по сигнал.Този сигнал е подаден от кмета на общината срещу председателя и ръководството на читалището. След направената проверка районният прокурор е отказал да образува досъдебно производство и е прекратил преписката по описа на РП гр.Пирдоп. В последствие също по сигнал на Кмета на общината, читалището е подадено в Окръжна прокуратура гр. София. След направена обстойна проверка, Окръжна прокуратура София на 22.01.2019 година излиза с постановление за отказ да се образува досъдебно производство.**

**Подписан беше договор със служба по трудова медицина „Булнорм”ЕООД гр.Пловдив. Електронното банкиране беше подновено и това улесни административните услуги на читалището и с това се направиха икономии от командировки.**

**В момента библиотеката разполага с 18384 тома книги. През 2018 година са закупени пет тома книги от собствени средства на читалището,но не е абониран нито един вестник и списание, тъй като такива средства не ни бяха гласувани от общината.Библиотеката има дарения от 251 тома книги , като**

**дарителите са ”Геотехмин”,Цветанка Ненкова,Йото Николов,Евгения Духлакова, Стайко Бургазлиев, Емилия Бонева,Димитър Макрелов, Неда Николова, Красимир Божурски, Иван Мешинков и Иванка Коевска. През отчетният период с Акт №1/2018 г. са отчислени 311т. книги поради изхабяване и остаряло съдържание. Читателите в библиотеката за 2018 година са 234, посещенията са били 3824, заети са били 7656тома книги. На основание Наредба №3/18.11.2014 г. на МК за съхраняването, ползването и разпореждането с документи от библиотечният фонд на справочната, краеведската и редките ценни книги беше направена инвентаризация, чиито резултати са вписани в протокол №1/15.01.2019 г.Няма установени липси, тъй като този вид литература се ползва само в библиотеката.На видно място е поставен Правилника за дейността на библиотеката.Книгохранилището е подредено, като в него са съхранени многоекземплярните, старопечатните, справочните и редки книги.Всичко е на мястото си и отговаря на библиотечните стандарти.Инвентарните книги са в добро състояние, редовно се води книгата за движение на библиотечният фонд, статистиката и годишните дневници за ползване на библиотечните материали.Библиотеката разполага с библиотечен софтуер и през 2018 година е качена цялата детска литература.На 15.02.2018 година в библиотеката бе организирана среща с инвалидите на с.Мирково.През месец септември в библиотеката се осъществи среща с писателя Йото Николов, който направи дарение за библиотеката, а през месец ноември беше организирана среща на жители на Мирково с писателя Николай Илчевски. Библиотеката предлага безплатни интернет и копирни услуги.За инвалиди и за деца от социално слаби семейства библиотеката предлага безплатно ползване на библиотечният фонд.**

**Най-голямата гордост за читалището са самодейните състави, а именно:Танцов състав за малки деца, танцов състав за юноши, фолклорен състав, ВГГП, театрален състав, мажоретна формация,мандолинен оркестър, естраден състав, състав по буфосинхрон .В читалището функционира и школа по мандолина.Техен ръководител е Николай Петров-ръководителя на мандолинният оркестър.Школниците са 5.Това е една добра инициатива предприета от ръководството на читалището. Уважаеми членове на читалището, всички Вие бяхте свидетели на изпълнението на двама школници на коледният ни концерт.Поздравления за тези малки момиченца и техният ръководител. 2018 година беше една успешна година, наситена с много инициативи и участия на съставите при читалището.Това са:Обичай „ Трифон Зарезан” с участието на фолклорния, театралният и естраден състави;Трети март с участието на театралният, естрадният и фолклорният състав;Благотворителен концерт за Симеон Хрисков с участието на мажоретната формация; Лазаровден с танцовия състав; Гостуващ немски мандолинен оркестър;Великденски благотворителен концерт за Мони с участието на всички състави при читалището;Концерт в с. Антон с участието на мандолинния оркестър, фолклорната група и ВГГП;„Надиграване край извора” с. Антон с участие на танцовия състав;Пенсиониране на Здравко Панчев от с. Мирково - танцовия състав;„ Гергьовски парад на мажоретките” с. Антон. -мажоретната формация;Пети фестивал на градската песен в с. Чавдар-ВГГП;Среща с наследниците на Тодор Влайков и Веселин Андреев в гр.Пирдоп;Посещение на изложба в гр.Копривщица;Посрещане на делегати от Китай в с. Буново-танцовия състав и фолклорната група;Празник на розата в с. Буново-ВГГП, фолклорната група, мажоретна формация и мандолинния оркестър; Благотворителен концерт за Симеон Хрисков – организиран от читалището с участието на мандолинния оркестър и театрална постановка от с. Антон;Празник на мандолината”Свири ти моя мандолино”; Посрещане на делегация от Китай в с. Буново-танцовия състав и фолклорната група;Международен фолклорен фестивал в с. Елешница - мандолинния оркестър; 01.09.2018г.-Втори фолклорен фестивал в гр. Пирдоп- мандолинния оркестър;02.09.2018г.-Втори фолклорен фестивал в гр. Пирдоп-мандолинния оркестър и ВГГП;Съединението на България на местността „ Кръста” - Мажоретна формация;Етнографски фестивал на Средногорието в гр. Стрелча -мандолинния оркестър;Изложение на производителите в гр. София- мажоретна формация;Посрещане на делегати от Китай в с. Буново-танцов състав;Откриване на творческия сезон с мандолините;Ден на будителите-гостуваща театрална постановка от гр. Златица;Откриване на творческия сезон с ВГГП и танцовия състав;Участие в гр. Благоевград и приемане мандолинният ни оркестър в националния Китаро –мандолинния оркестър;Участие в ТВ „ СКАТ” -ВГГП и мандолинния оркестър;Предаване по програма „Христо Ботев” по БНР за дейността на читалището-самодейци от всички състави при читалището;Коледен концерт –всички самодейни състави при читалището, като целият концерт е заснет и излъчван от телевизия „Средногорие медия” през коледните и новогодишни празници на Средногорието.През 2018 година читалището ни е организирало два благотворителни концерта „В подкрепа на Мони” като събрана сума от 2413.86 лева е преведена по сметката на Симеон Александров Хрисков за неговото лечение.**

**За децата самодейци и самодейците от мандолинният оркестър беше организирана творческа почивка до х.”Мургана”.Благодарим на нашият дългогодишен спонсор Минка Козарева, както и на председателката на ПК „Пчела” с.Мирково, които осигуриха двудневната почивка до хижата.Пожелаваме им да са живи и здрави, да помагат на читалището, защото те са уважавани и обичани от нас.**

**Салоните на читалището се използваха не само за концерти, но и за репетиции.Те се поддържат в добро състояние, винаги чисти и подредени.Наемите за салоните са били:голям салон през зимният сезон е 200.00 лева, а летният сезон – 150.00 лева,а малкият салон- зимен сезон -150.00 лева, а летен сезон – 100.00лева.За озвучаване – 40.00 лева, а за ползването на носия – 25.00 лева.Тези такси са приети от читалищното настоятелство с Протокол №2/30.01.2017г., а също така и от Общото събрание. Големият салон през годината е ползван от: Община Мирково,ОУ „Георги Бенковски”,евангелска църква „Извор на живот”,за благотворителни концерти и за гостуващи театри, както и за организирани мероприятия от читалището. Малкият салон на читалището е ползван от фирма „Релакс комфорт” гр.София,гостуващи писатели,среща с инвалидите и за репетиции на самодейните колективи.През годината гостуващи състави на читалището бяха: мандолинните оркестри участници в празника на мандолината,немски мандолинен оркестър, музикална формация „Гергьовден” гр.София, театрална постановка „Суматоха” от с.Антон и театралната постановка „Дядовата Славчова унука”от гр.Златица. Искам да отбележа, че през 2018 година община Мирково не е канила нито един читалищен състав за участие в общински мероприятия.**

**Плана за дейността на читалището за 2018година беше изключително богат, наситен с разнообразни инициативи, но поради ограничените финансови средства от 15000.00 лева отпуснати от общината, много от нашите намерения не бяха реализирани, но въпреки всичко 2018 година беше една успешна година за читалището.**

**Трябва да се похвалим и за спечелени призови места от нашите самодейни колективи.Мандолинен оркестър „Петър Панов” с ръководител Николай Петров спечелиха: първо място в етнографски фестивал на Средногорието в гр.Стрелча,Първо място във Втори национален фестивал „Фолклорница край Еленско” гр.Пирдоп и в Пети юбилеен фестивал „Фолклорна среща”с.Елешница – специалната награда на журито.Грамоти за отлично представяне в Петото „Надиграване край извора”2018 в с.Антон получиха Танцов състав с ръководител Албена Тотева.Грамота за отлично представяне в първото издание на „Гергьовски парад на мажоретките” в с.Антон получиха детската мажоретна формация с ръководител Ецо Ецов.Второ място и грамота за участие в Пети национален фестивал”От небето идва любовта” печели ВГГП с ръководител Данаил Тотев.**

**Искам да благодаря на ръководителите Данаил и Албена Тотеви, Николай Петров и Ецо Ецов за търпението и предаността към всички самодейци на читалището.**

**Всичките наши инициативи и изяви се осъществиха благодарение на спонсорите:”Елаците МЕД”,” Аурубис България” гр.Пирдоп, „Средногорска роза” с.Буново,Слави Трифонов, Дънди Прешс Металс Челопеч”,ЕТ”Изгрев”,”Ангкор Травел”,дарение на пиано от Саша Радева,Момчил Георов, Елисавета Хрискова, Теодора Петрова, Фимка Хрискова, Добри Сараджов, Иван Велин, Иван Гинчев,Иван Дешев, Христина Атанасова, Надя Савова, Константин Костов и Донка Карпузова.**

**Уважаеми членове на читалището, уважаеми приятели, ще отстояваме и ще се борим, за да се съхраним и да продължим и в бъдеще нашата народополезна дейност, защото има ли ни нас ще има Мирково.Все пак всички ние трябва да оставим малко повече от това, което сме наследили.**

**С УВАЖЕНИЕ, ДОБРИНКА ИЛИЕВА – ПРЕДСЕДАТЕЛ НА ЧИТАЛИЩЕТО**